## Odluka o izmjeni i dopuni Odluke o gradskim porezima Grada Visa

### NN 105/2013 (21.8.2013.), Odluka o izmjeni i dopuni Odluke o gradskim porezima Grada Visa

GRAD VIS

2376

Na temelju članka 30. Zakona o financiranju jedinica lokalne i područne (regionalne) samouprave (»Narodne novine«, br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 – Odluka Ustavnog suda RH, 73/08 i 25/12) i članaka 34. i 101. Statuta Grada Visa (»Službeni glasnik Grada Visa«, br. 1/13 i 2/13), Gradsko vijeće Grada Visa na svojoj 1. sjednici održanoj 7. kolovoza 2013. god., donosi

ODLUKU

O IZMJENI I DOPUNI ODLUKE O GRADSKIM POREZIMA GRADA VISA

Članak 1.

U Odluci o gradskim porezima Grada Visa (»Službeni glasnik Grada Visa«, br. 4/11) u članku 2. dodaje se stavak 2. koji glasi:

»Sastavni dio ove Odluke čini: Dodatak I. – Obrazac PP-MI-PO.«

Članak 2.

Članak 11. mijenja se i glasi:

»Obveznici poreza na potrošnju dužni su obračunati, uplatiti i dostaviti mjesečno izvješće o obračunu i uplati poreza na potrošnju za tekući mjesec do kraja idućeg mjeseca na obrascu PP-MI-PO iz Dodataka I. ove Odluke, Jedinstvenom upravnom odjelu Grada Visa – Odsjeku za proračun i računovodstveno-financijske poslove.«

Članak 3.

U članku 13. iza stavka 1. dodaju se novi stavci 2., 3., 4. i 5. koji glase:

»Povremeno ili sezonsko korištenje zgrada ili dijela zgrade ili stana smatra se ono korištenje gdje vlasnik ili posjednik iste ostvaruje neuobičajenu (smanjenu) potrošnju vode, električne energije i usluge odvoza smeća, više od šest mjeseci u kalendarskoj godini čiji zbroj dana iznosi 183 dana ili više, odnosno sedam mjeseci u kalendarskoj godini od kojih šest mjeseci s najvećim brojem dana ima 182 dana ili manje i nisu izabrali liječnika primarne zdravstvene zaštite na području Grada Visa ili Grada Komiže.

Neuobičajena (smanjena) potrošnja smatra se ona vrijednost mjesečne potrošnje koja je manja za najmanje pedeset posto od vrijednosti mjesečne potrošnje ostvarene u mjesecu u kojem je ostvarena najveća vrijednost potrošnje u tekućoj (kalendarskoj) godini.

Nepovremeno ili nesezonsko korištenje zgrada ili dijela zgrade ili stana smatra se korištenje gdje vlasnik ili posjednik iste ostvaruje uobičajenu potrošnju vode, električne energije i usluge odvoza smeća najmanje šest mjeseci u kalendarskoj godini čiji zbroj dana iznosi 183 dana ili više, odnosno sedam mjeseci u kalendarskoj godini od kojih šest mjeseci s najvećim brojem dana ima 182 dana ili manje i imaju izabranog liječnika primarne zdravstvene zaštite na području Grada Visa ili Grada Komiže.

Ako tijekom kalendarske godine nekretnina iz stavka 1. ovog članka promijeni vlasnika, isti je obveznik poreza na kuću za odmor u razmjernom djelu kalendarske godine, analogno stavku 2. ovog članka«.

Dosadašnji stavak 2. postaje stavak 6.

Članak 4.

U članku 26. stavku 1. točka 1. briše se.

Dosadašnja točka 2. postaje točka 1.

Članak 5.

Ova Odluka stupa na snagu osmoga dana od dana objave u »Službenom glasniku Grada Visa«.

Ista Odluka objavit će se i u »Narodnim novinama«.

Klasa: 400-06/13-01/12
Urbroj: 2190/01-01-13-1
Vis, 7. kolovoza 2013.

Predsjednik
Gradskog vijeća Grada Visa
Stipe Vojković, prof., v. r.

**DODATAK I.**

Obrazac: PP-MI-PO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      (Naziv pravne osobe ili ime i prezime)

Adresa: \_\_\_\_\_\_\_\_\_\_\_\_\_\_\_\_    Datum prijave: \_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_     Datum prijema \_\_\_\_\_\_\_\_\_\_\_\_\_\_
                                                                 (Popunjava Grad Vis)

IBAN: \_\_\_\_\_\_\_\_\_\_\_\_\_\_\_\_\_\_\_\_\_

Grad: \_\_\_\_\_\_\_\_\_\_\_\_\_\_\_\_\_\_ Ime referenta \_\_\_\_\_\_\_\_\_\_\_\_\_\_\_\_
                                                                (Popunjava Grad Vis)

**MJESEČNO IZVJEŠĆE O OBRAČUNU I UPLATI POREZA NA POTROŠNJU** **ZA RAZDOBLJE OD \_\_\_\_\_\_\_\_\_\_\_ DO \_\_\_\_\_\_\_\_\_\_\_\_\_**

|  |  |  |  |  |  |  |
| --- | --- | --- | --- | --- | --- | --- |
| Red. broj | POREZ NA POTROŠNJU | OZNAKA ZA AOP | OSNOVICA ZA OBRAČUN POREZA | STOPA | OBRAČUNATI IZNOS POREZA | UPLAČENI IZNOS POREZA |
| 1 | 2 | 3 | 4 | 5 | 6 | 7 |
| 1. | Vino |  |  |  |  |  |
| 2. | Žestoka alkoholna pića |  |  |  |  |  |
| 3. | Pivo |  |  |  |  |  |
| 4. | Bezalkoholna pića |  |  |  |  |  |
| 5. | Sveukupno (1. – 4.) |  |  |  |  |  |

U \_\_\_\_\_\_\_\_\_\_\_ godine. M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                                           Potpis poreznog obveznika odnosno
                                                         Ovlaštene osobe poreznog obveznika

105 21.08.2013 Odluka o izmjeni i dopuni Odluke o gradskim porezima Grada Visa

105 21.08.2013 Odluka o izmjeni i dopuni Odluke o gradskim porezima Grada Visa

105 21.08.2013 Odluka o izmjeni i dopuni Odluke o gradskim porezima Grada Visa

Odluka, NN 105/2013-2376
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)